-

|  |
| --- |
| Mødedato: 29. november kl. 16 - 19  Mødested: Bygning 1611, lokale 024  Mødeemne: Studienævnet for medicin  Deltagere: Janne Lebeck, Bodil Hammer Bech, Hanne Bjerregaard Møller, Klaus Krogh, Niels Uldbjerg, Johanne Jul Elnegaard, Thomas Jensen, Mads Skovsgaard Larsen, Karen Kam Wium Pedersen Sofie Hillgaard Pedersen,  Fra HE Studier: Daniel Slater (sagsbehandler), Dorte Lindvald (Vejledning) Anne Møller Jeppesen (referent)  Afbud: Torben Steiniche, Karen Porskrog Boisen |

# Godkendelse af dagsorden Dagsorden godkendt.

# Tilføjes: eksamenstidspunkter

# Godkendelse af referat fra seneste studienævnsmøde Referat godkendt.

# Nyt fra studienævnsformand

# Studienævnsformanden orienterede:

# Kandidatoptaget for vinter 2023 fyldes ikke op af retskravsbachelorer, hvorfor de internationale- og danske studerende fra andre danske institutioner vurderes. Det har vist sig, at 19 studerende vil kunne optages/betinget optages ud af 51.

# Dorte orienterede, at alle studerende, der ikke har en bachelor fra AU får tilbudt et møde med Studievejledningen, guidet tur og introduktion til det praktiske ting på studiet.

# En studerende har fået vurderet sit adgangsgrundlag ift. merit, men har fået afslag pba., at grundlaget vurderedes forældet (faglig tidsgrænse). Den studerende har klaget og fået medhold fra Styrelsen, hvilket gør, at sagen skal genbehandles. Styrelsen vurderer, at AU ikke må have en faglig tidsgrænse fastsat i studieordningen. Det vil være skøn under regel. AU skal i stedet forstå § 45, stk. 5 i adgangsbekendtgørelsen som en faglig meritvurdering. I denne faglige meritvurdering må vi gerne inddrage det faglige tidsperspektiv.

# Det kan således indgå i vurderingen, hvorvidt:

# - indholdet af faget er forældet, herunder om den viden/praksis på området fortsat er gældende eller om der er sket ændringer, og/eller

# - der er sket ændringer i studieordningen, eks. om der er kommet nye faglige mål, eller om faget er helt udgået.

# Man kan dog stadig sige, at en hel bachelor kan være forældet. [[1]](#footnote-1)

# Orientering: Dispensationssager siden sidst Dispensationssagerne blev taget til efterretning.

# De studerende i Dispensationsudvalget ytrede, at de gerne ser dispensationssager, hvor studerende søger dispensation til at komme i klinik i Aarhus pba. andre ting, end det der falder indenfor normalen behandlet i udvalget. Daniel videreformidler til sagsbehandlerteamet.

# Beslutning: Behandling af dispensationssager

# Sag 1: Imødekommelse til afmelding af GOP E22 + yderligere udsættelse af maksimal studietid med 1 semester. Studienævnet lagde vægt på proportionaliteten af, at den studerende kun mangler to kurser.

# Sag 2: Imødekommelse af merit ifm. forskningsophold fra Herlev og Gentofte Hospital. Studienævnet lagde i beslutningen vægt på, at der er udarbejdet et selvstændigt produkt, hvor den studerende var førsteforfatter.

# Sag 3: Imødekommelse til 15 min ekstra pr. time for studerende med dysleksi til eksamen i Neuroscience. Studienævnet lagde vægt på sprog, at det er en tidskrævende eksamen og meget tekstnære cases til eksamen. Daniel sikrer, at dette tilbydes alle kendte dyslektikere.

# 

# Drøftelse: Studiestartsevaluering

# Dorte orienterede om studiestarten 2022, der får megen ros men også et fortsat fokus på alkohol.

# Studienævnet drøftede, hvorvidt det er muligt at planlægge studiestarten således at de sociale aktiviteter kolliderer mindst muligt med undervisningen, og om det er muligt at lægge undervisning kl. 10 om torsdagen i stedet for kl. 08. Dorte taler med Planlægningen om muligheden for dette. Studienævnet vurderede det dog svært helt at undgå kollisioner, men ønsker ligesom Studievejledningen at understrege, at det vigtigste i introugen er at komme til undervisningen.

# Drøftelse: Aftagerpanel 2023

# Opstartsmøde fastsættes til den 12. december kl. 9-10. Bodil Hammer, Klaus Krogh, Janne Lebeck indgår i gruppen. Anne indkalder og rækker ud til de nye studerende samt Søren Prins.

# Godkendelse: Summer klinik 2023

# Baggrund

# I forbindelse med Dekanantets besøg hos Université de Paris i efteråret 2021 besluttede man, at man gerne ville oprette en udvekslingsaftale. Dog har Université de Paris ikke mulighed for at sende studerende til AU på det internationale semester. Man har derfor afsøgt muligheden for at udarbejde et sommerklinik-kursus, der kan udbydes primært til internationale studerende – dette efterspørges af Université de Paris men også andre udvekslingspartnere.

# Studienævnet drøftede hvorvidt læringsmål overlapper for meget til det obligatoriske kursus i GOP og ønsker derfor, at det bliver differentieret yderligere. Anne giver tilbagemelding til kursusleder. Niels drøfter læringsmål med kursusleder.

# Drøftelse: Gennemgang af kursus-og klinikevalueringer for kandidatuddannelsen i medicin

# Studienævnet har bl.a. til opgave at kvalitetssikre undervisningen på uddannelserne. Som en del af kvalitetssikringen foretager studienævnet en gennemgang af kursusevalueringerne fra det seneste semester. Studienævnet har desuden til opgave at kvalitetssikre eksterne elementer, der er integreret i studieordningen; herunder klinikforløb.

# Studieleder Janne Lebeck foreslog, at der fremadrettet integreres en overordnet kommentar fra kursuslederen ifm. klinikevalueringerne. Opgaven med at evaluere de eksterne elementer er en bunden opgave, og SN vil i de kommende evalueringer arbejde med at finde det mest optimale format for at gennemgå resultaterne for evalueringerne af de eksterne elementer. For evalueringen i F23 planlægges, at man ser de kvantitative parametre for så kun at kigge de kvalitative kommentarer for de afdelinger, der ikke klarer sig så godt.

# Klinik og sygdomslære 1

# Studienævnet bemærkede, at konceptet om ”Dear Teacher” fungerer godt, hvilket understøttes af studerende. Kurset er nu delt op i specialer, som også fungerer fint. Der er flere kommentarer, der påpeger mange aflysninger, og at aflysninger ikke får en erstatning eller hvor erstatningen kommer meget sent på semesteret- Niels afklarer, hvor stort et problem dette er.

# En generel kommentar til klinikevalueringerne er, at de studerende gerne vil mere på banen, det er varierende hvor meget man får lov til selv at øve egne kompetencer. Studienævnet pointerede, at en ensretning her, vil være rigtig godt. De studerende vurderede, at de på 1. semester godt bl.a. kan optage anamnese, men der er stor forskel på hvor meget lægerne giver mulighed for at øve sig.

# Sygdomslære 2

# De studerende vurderede, at der fortsat kan arbejdes med strukturen af kurset. Afgrænsning mellem A og B sygdomme arbejdes der også fortsat på, hvilket Studienævnet ser positivt på. For at mindske belastningen arbejder kurset med at flytte socialmedicin fra 2. semester til 1. semester. Studienævnet drøftede, hvorvidt kurset kunne forsøge at benytte den mere studenteraktiverende undervisning, TBL. Niels vil drøfte denne mulighed med kursuslederen.

# De studerende gør igen opmærksom på erstatningstimer, hvis en forelæsning bliver aflyst og at det ikke er hensigtsmæssigt, hvis alle erstatningstimer kommer til at ligge sidst på semesteret, Niels orienterede, at de er opmærksomme på dette problem.

# Studienævnet bemærkede desuden, at kurset er gået fra rødt til gul i indikatoroverblikket, men pointerede også en stadig lav svarprocent.

# Valgfagspakken

# Fine tilbagemeldinger.

# Studienævnet bemærkede, at nogle studerende kan ende med deres 6. prioritet – det er ærgerligt, men ikke en problemstilling, der på stående fod vil blive ændret. Valgfagspakken sammensættes så der både er kliniske og teoretiske kurser og der forsøges at skabe en bred portefølje, som passer til antal studerende.

# Klinik 2

# Kurset fik mange positive kommentarer, men igen indikerede de studerende, at de gerne vil engageres mere i forbindelse med klinkopholdene. Et planlægningsmæssigt hensyn kunne være at lægge undervisning en mandag eller fredag, da dem der er i Gødstrup kan have svært ved at komme til undervisning en onsdag. Anne tager den med videre til IKM.

# Forskningsforløb

# Ingen yderligere kommentarer.

# Klinikforløb

# Ingen yderligere kommentarer.

# Hoved og Nervesystem

# Studienævnet drøftede belastningen mellem ØHN, Øjne og Neuro, hvor alle dele har stor belastning. Studienævnet bemærkede, at kurset på tidligere studieordning har fyldt mere, og det derfor kan være svært at begrænse sig til de 10 ECTS, de ser dog positivt på, at kurset allerede har fokus på pensumafgrænsning i form af tydeligere fokus på A og B sygdomme.

# De studerende pointerede dog, at eksamensformen aflaster en smule, hvor de får mulighed for at begrænse sig til et af de tre områder et par dage før eksamen. Nævnet drøftede, hvorvidt man kan ændre klinikophold på Neuro til to uger i stedet for 5 dage og så tre ugers klinik på Psykiatri.

# De studerende i nævnet efterspurgte neurokirurgisk rygundersøgelse, hvor det ikke blot er en video. De foreslår, at man bruger tid fra den neurologisk undersøgelse, som afholdes over to dage, men omhandler lidt det samme. Begge dele vil fremgå af tilbagemeldingen til kurserne.

# Psykiatri

# Studienævnet bemærkede igen, at der er forskel på, kvaliteten af klinikopholdet, og ser positivt på, at kursusleder og lærestolprofessorer vil gennemgå muligheden for at inddrage de studerende yderligere. Som skrevet ved Hoved og Nervesystem, foreslår de studerende at reducere klinikforløbet på Psykiatri til tre uger.

# GOP

# Fine tiltag kurset foreslås – specielt studenterklinikkerne, da dette efterspørges af de studerende. De studerende efterlyste desuden information om OSCE eksamen og formatet tidligt på forløbet– dette vil indgå i tilbagemeldingen til kurset.

# Studienævnet drøftede, hvorvidt det vil være en fordel at samle undervisning i GYN og i PÆD som på Klinik og Sygdomslære 1 og foreslår, at kurset spørger blandt de studerende.

# Klinik og sygdomslære 3

# Kurset viser et stort udbytte af undervisning men med en stadig høj belastning. Fine tiltag, som kursusleder omtaler og studienævnet ser positivt på, at der igen vil være ortopædkirurgi i akutugen.

# De studerende i nævnet omtaler, at de gerne ser mere undervisning i ledundersøgelser –og ikke blot videoer. De pointerede, at man ellers kun lærer det, hvis man er på en ortopæd afdeling.

# Klinisk farmakologi

# Kurset får kritik for at skemalægge 3 timer, hvor de første to timer er introvideoer med underviser i sidste time.

# Kurset adresserer selv det skemalagte gruppearbejde, som de ændrer fremadrettet. De studerende efterspørger dog flere fysiske forelæsninger og videoforelæsningerne der er tilgængelige, kan bruge en opdatering –det vil fremgå af tilbagemeldingen til kurset.

# Retsmedicin

# De studerende drøftede hjælpemidler til eksamen – opfølgning: for F22 og E22 har det hele tiden været tydeliggjort [hvilke hjælpemidler, man måtte bruge](https://kursuskatalog.au.dk/da/course/113958/Retsmedicin).

# De studerende efterspørger de eksamensopgaver, som kurset omtaler, de ville lægge ud – dette er ikke sket endnu, hvilket vil fremgå i tilbagemeldingen til kurset.

# Drøftelse: Konkretisering i studieordning vedr. registrering af fravær i klinik

# Studienævnet har modtaget indstilling fra kursuslederne vedr. registrering af fravær i klinik, da de oplever, at klinikstederne og UPL i stigende grad oplever problemer med fravær blandt de studerende, og at dette påvirker tilrettelæggelsen og udbyttet af klinikopholdet både for den pågældende studerende, men også for med-studerende. Flere steder får det også betydning for patienter i planlagte studenterambulatorier. De studerende husker ikke altid at melde sygdom, og UPL bliver ikke altid orienteret ved andet fravær. Janne orienterede, at hensigten med fravær i klinikken aldrig har været, at de studerende har ret til 20% fravær, hvorfor det bør konkretiseres i studieordningen, at melder man ikke fravær ind efter reglerne i afdelingen, så kan man dumpe sit klinikophold, selvom man har under 20% fravær.

# Studienævnet bemærkede, at de studerende gerne skal se klinikopholdet som et arbejde og derfor følge de retningslinjer, som man ville gøre ved et hvilket som helst arbejde. Dette kræver selvfølgelig, at afdelingerne håndhæver det, og viser derfor også vigtigheden af at have en plan for de studerende, der kommer på afdelingen.

# Studienævnet tiltrådte indstillingen, men de studerende pointerede, at de var bekymrede for en meget restriktiv tolkning af registrering af fraværet.

# Anne opdaterer studieordning og kursuskatalog og giver tilbagemelding til Kristina Bacher Svendsen.

# Eventuelt

# Man kan læse yderligere om regler for eksamen herunder, som lovliggør, at eksamen kan ligge efter 18, hvis andet ikke er muligt.

# [Eksamensplaner og eksamensplanlægning (au.dk)](https://health.medarbejdere.au.dk/uddannelsesomraadet/undervisning-og-eksamen/eksamensplaner)

1. Jf. [studieordningen](https://eddiprod.au.dk/EDDI/webservices/DokOrdningService.cfc?method=visGodkendtOrdning&dokOrdningId=16031&sprog=da); Bacheloruddannelsen i medicin fra et dansk universitet kvalificerer til optagelse på kandidatuddannelsen i medicin under forudsætning af, at der ansøges om optagelse mhp. studiestart senest 3 år efter afslutningen af den adgangsgivende bacheloruddannelse. [↑](#footnote-ref-1)